एनएच 27 से हटेंगे शराब के 77 ठेके
बारां. नईआबकारी नीति लागू होने के साथ ही जिले में शराब दुकानों के लिए आवेदन लेने की प्रक्रिया शुरू हो गई है। यह 14 मार्च तक चलेगी। 20 मार्च को लॉटरी निकाली जाएगी। जिले में अंग्रेजी शराब की कुल आठ दुकानें हैं। इसमें से 6 बारां शहर दो अंता में हैं। वहीं देशी शराब के 133 समूह की 161 दुकानों के लिए आवेदन होने हैं।
राज्य सरकार की ओर से नई आबकारी नीती के अनुसार नेशनल हाइवे-27, स्टेट हाइवे मेगा हाइवे के समीप लग रही दुकानों को हटाया जाएगा। जिले मेें करीब 77 दुकानों को चिह्नित किया गया है, जो हाइवे किनारे पर लगी हुई हैं। जिला आबकारी अधिकारी तपेशचंद्र जैन ने बताया कि हाइवे किनारे अब तक चल रही 77 दुकानों को चिह्नित किया गया है, जिन्हें एक अप्रैल से हटाया जाएगा। वहीं नई दुकानों के आवंटन को लेकर आवेदन 14 मार्च तक होंगे।
hin_Deva hin_Deva hin_Deva